Futbal Tatran Aréna

Futbal Tatran Aréna (čestným názvom Štadión Ladislava Pavloviča) je futbalový štadión v Prešove. Domáce zápasy na tomto štadióne hrá FC Tatran Prešov, ktorý momentálne pôsobí v Niké lige. Kapacita štadióna je 6500 miest na sedenie a spĺňa kritéria UEFA kategórie 3. Štadión bol skolaudovaný v máji 2025.

 História 

 Pred výstavbou 

 20162018 
Už v roku 2016 bola podpísaná spoločenská zmluvu medzi mestom Prešov a Prešovským samosprávnym krajom o vzniku spoločnosti Futbal Tatran Aréna, s.r.o.. Plánovalo sa, že štadión by mal byť hotový do júna 2018.

 20182020 
Pôvodný štadión, ktorý sa nachádzal na Čapajevovej ulici v Prešove zbúrali v januári 2018. Búracie práce mali trvať 3 mesiace a plánovalo sa, že nový štadión sa začne stavať v júni 2018 a jeho výstavba by mala byť ukončená v druhej polovici roka 2019. Začiatkom januára 2018 sa požiadalo o územné konanie. Prvú verejnú zákazku zrušil Úrad pre verejné obstarávanie, nová súťaž bola ohlásená až v apríli v roku 2020.

11. novembra 2020 bolo oznámené, že vo verejnom obstarávaní uspela firma AVA-stav, s. r. o a štadión postaví za niečo vyše 16,5 milióna EUR bez DPH. Spoločnosť nakoniec od zmluvy odstúpila a muselo byť vyhlásené nové verejné obstarávanie.

 20202023 
11. augusta 2022 bolo vyhlásené druhé verejné obstarávanie na výstavbu futbalového štadióna. 24. januára 2023 bol oznámený víťaz verejného obstarávania, ktorým sa opäť stala spoločnosť AVA-stav, s. r. o., tentokrát za sumu 21 miliónov EUR bez DPH. Výstavba štadióna bola rozdelená na 2 etapy. Futbal Tatran Aréna s.r.o. podpísala zmluvu s víťazom verejného obstarávania, ale jej právoplatnosť nadobudla účinnosť až po posúdení a doručení stanoviska od Protimonopolného úradu.

 Výstavba 
náhľad|Prípravné práce pred výstavbou štadióna (28. jún 2023)|292x292bod

 2023 
31. mája 2023 klub Tatran Prešov na sociálnych sieťach oznámil, že boli vydané všetky povolenia pre výstavbu štadióna.

Výstavba štadióna sa začala 27. júna 2023, kedy sa na stavenisko dostavili bagre a začali pripravovať pozemok na jeho výstavbu. Slávnostné poklepanie základného kameňa sa uskutočnilo 18. júla 2023. Výstavba štadióna je podľa navrhovaného plánu rozdelená do dvoch etáp. Prvá má trvať dvanásť a druhá šesť mesiacov. Môžu sa prelínať, to znamená, že práce v rámci oboch etáp by mali prebiehať aj súčasne.

7. augusta 2023 odvysielala stanica TV Markíza reportáž s titulkom “Práce na štadióne pozastavili”. Konateľ stavebnej spoločnosti, v reportáži uviedol, že sa na stavbe sa našiel kábel vysokého napätia, ktorý nebol zakreslený v projekte a že sa taktiež našli nezakreslené kanalizačné prípojky a rozvody vody. Primátor František Oľha na tieto tvrdenia na sociálnych sieťach reagoval, že stavba bola prerušená len na dotknutých miestach. Dodal, že stavba sa predraží, ale očakávajú predraženie len o 1-2%. Taktiež dodal, že predraženie stavby do 5% je v stavebníctve bežný jav. Svoje vyjadrenie ukončil správou, že Prešov nový štadión mať bude. Mestské zastupiteľstvo mesta Prešov si v uznesení schválilo rozpočtové krytie v sume 3% stavby čo predstavuje sumu 630 000 €. Dodatok zmluvy za práce navyše predstavoval sumu 150 tisíc eur.
náhľad|290x290bod|Štadión počas výstavby v máji 2024

 2024 
V septembri 2024 štadión dostal vizuálnu identitu po vyhodnotení 16 grafických návrhov, ktoré posudzovala porota zložená z odborníkov.

29. októbra 2024 bolo podané trestné oznámenie, ktoré poukazovalo na na extrémne predraženie stavby, rozpor so stavebným povolením, zneužívanie právomoci verejného činiteľa či poškodzovanie cudzej veci.  Aj napriek ťažkostiam sa hovorca mesta Prešov Michal Hudák vyjadril, že sa so zhotoviteľom dohodli na termíne ukončenia stavebnej časti prác na aréne, ktorý nijakým spôsobom neohrozuje organizáciu európskeho šampionátu aj na prešovskom novom štadióne.

 2025 
Vo februári 2025 sa začalo s certifikáciou štadióna zo strany UEFA ale aj SFZ. Štadión bude spadať do tretej kategórie. Prebehli aj skúšky osvetlenia a výhrevu trávnika.

V apríli 2025 sa dokončila výstavba celého štadióna. V jeho okolí sa dokončilo parkovisko a ulice Björnsonova a Čapajevova, ktoré sa nachádzajú v bezprostrednej blízkosti štadióna prešli komplexnou rekonštrukciou, ktorá zahŕňala položenie nového asfaltu na cestných komunikáciách a chodníkoch, obnovenie zničených pásov zelene a rekonštrukciu zastávok MHD. Bola zbúraná aj posledná tribúna starého štadióna. Dopravný podnik mesta Prešov pristúpil od 1. mája 2025 k zmene pôvodného názvu zastávky linky č. 39 "Björnsonova" na nový názov "Futbal Tatran Aréna". 

 Otvorenie 
náhľad|Štadión počas otváracieho zápasu medzi Internacionálmi Prešova a Internacionálmi Slovenska.|284x284bod

 Slávnostné otvorenie 
2. mája 2025 bola Aréna skolaudovaná a slávnostne otvorená za prítomnosti prezidenta SFZ Jána Kováčika, župana PSK Milana Majerského a primátora mesta Františka Oľhu. Pri slávnostnom ceremoniáli došlo aj k symbolickému posväteniu štadiónu za prítomnosti predstaviteľov rímskokatolíckej cirkvi, ktorú zastupoval pomocný biskup košickej arcidiecézy Marek Forgáč, gréckokatolíckej cirkvi a evanjelickej cirkvi. Zároveň bola na fasáde hlavnej budovy štadióna odhalená pamätná tabuľa legendárnemu prešovskému futbalistovi Ladislavovi Pavlovičovi. Na jeho počesť dostala Futbal Tatran Aréna čestné pomenovanie Štadión Ladislava Pavloviča. 

3. mája 2025 sa na štadióne odohral prvý zápas. Proti sebe sa postavili Internacionáli Slovenska a Internacionáli Tatrana Prešov. O slávnostný výkop sa postarali bývalí futbalisti Antonín Panenka a Ladislav Petráš. Zápas rozhodoval Ľuboš Micheľ. Vôbec prvý gól na novom štadióne strelil Filip Hološko. Zápas sa skončil výhrou 3:2 Pre Internacionálov Prešova. Zápas sledovalo 5948 divákov.

 Konferenčná liga UEFA 
24. júla 2025 sa na štadióne odohral zápas Európskej konferenčnej ligy medzi FC Polissya Zhytomyr a FC Santa Coloma. Zhytomyr sa na prešovskom štadióne predstavil aj v druhom kole proti maďarskému Paksi FC, a v treťom kole, kde si zmeral sily s talianskym klubom AFC Fiorentina.

 Niké liga 
26. júla 2025 odohral Tatran Prešov proti ŠK Slovan Bratislava svoj prvý ligový zápas na novom štadióne. Prvý ligový gól Tatrana na novom štadióne strelil Martin Regáli v 33. minúte. Zápas sa skončil remízou 2:2. 

 Financovanie výstavby 
Financovanie výstavby štadióna je nasledovné:

 Mesto Prešov: 8 600 000 €
 Prešovský samosprávny kraj: 7 140 986,52 €
 Finančná podpora od SFZ: 2 400 000 €
 Fond na podporu športu: 4 828 236,96 €.

 Majstrovstvá Európy vo futbale hráčov do 21 rokov 2025 
Štadión bol jedným z dejísk Majstrovstiev Európy hráčov do 21 rokov 2025. Odohrali sa na ňom 3 zápasy skupinovej fázy a jeden play-off zápas. Všetky zápasy spolu videlo 21 671 divákov.

 Zápasy skupinovej fázy 

 Zápasy play-off 
Štvrťfinále

 Galéria 

 Iné projekty 

 Referencie 

 Pozri aj 
 Štadión Tatran
 FC Tatran Prešov

 Externé odkazy 
 Webová stránka štadiónu
 Časozberná kamera výstavby štadióna 

Kategória:Futbalové štadióny na Slovensku
Kategória:Šport v Prešove
Kategória:Stavby v Prešove